**Tájékoztató a szokásos piaci ár megállapítása iránti eljárásban és a kölcsönös egyeztető eljárásokban az eljáró hatóság megváltozásáról**

*2021. október 1-jétől*

1. *az adózás rendjéről szóló 2017. évi CL. törvény XXI. Fejezete szerinti* ***szokásos piaci ár megállapítása iránti eljárás****ban, valamint*
2. *az adó- és egyéb közterhekkel kapcsolatos nemzetközi közigazgatási együttműködés egyes szabályairól szóló 2013. évi XXXVII. törvény III/A–IV/A. Fejezete szerinti* ***nemzetközi vitarendezési (kölcsönös egyeztető) eljárások****ban:*
	1. *az európai uniós vitarendezési eljárásban,*
	2. *a Választottbírósági Egyezmény szerinti vitarendezési eljárásban, és*
	3. *az adóegyezmények szerinti vitarendezési eljárásban*

*a Nemzeti Adó- és Vámhivatal Központi Irányítása helyett a* ***Pénzügyminisztérium*** *fog eljárni az egyes adótörvények módosításáról szóló 2021. évi LXIX. törvény 113. §-ában, 163. §-ában, 167. §-ában és a 170. § 3. pontjában foglalt módosító rendelkezések alapján.*

Fentieknek megfelelően, 2021. október 1-jétől a szokásos piaci ár megállapítására vagy előzetes konzultációra irányuló kérelem, illetve beadvány a folyamatban lévő, szokásos piaci ár megállapítása iránti eljárásban a [Magyarorszag.hu](https://www.Magyarorszag.hu) oldalon (a személyre szabott ügyintézési felületen, a SZÜF portálon) elérhető, erre a célra létrehozott űrlap kitöltésével, elektronikus úton, valamint a Pénzügyminisztériumnak címzett e-papír útján terjeszthető elő.

Kölcsönös egyeztető eljárás során a transzferár-kiigazítással kapcsolatos nemzetközi vitarendezési eljárás megindítására irányuló kérelem (panasz), illetve beadvány a folyamatban lévő nemzetközi vitarendezési eljárásban 2021. október 1-jétől a Pénzügyminisztériumnak címzett e-papír útján terjeszthető elő.